Document ID: 31993R1413

KOMISSION ASETUS (ETY) N:o 1413/93,
annettu 9 päivänä kesäkuuta 1993,
Bosnian ja Hertsegovinan, Kroatian ja Slovenian tasavalloista sekä entisen Jugoslavian tasavallan Makedonian alueelta peräisin olevien tuoreiden hapankirsikoiden tuonnin valvontajärjestelmän käyttöönotosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Bosnian ja Hertsegovinan, Kroatian ja Slovenian tasavalloista sekä entisen Jugoslavian tasavallan Makedonian alueelta peräisin olevien tuotteiden yhteisöön tuontiin sovellettavasta järjestelmästä 21 päivänä joulukuuta 1992 annetun neuvoston asetuksen (ETY) N:o 3953/92 () ja erityisesti sen 10 artiklan,
sekä katsoo, että
asetuksessa (ETY) N:o 3953/92 säädetään edellä mainituista tasavalloista peräisin oleville tuoreille hapankirsikoille vuotuisen 3 000 tonnin katon rajoissa annettavista tariffimyönnytyksistä; tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (), sellaisena kuin se on viimeksi muutettuna asetuksella (ETY) N:o 1101/93 (), mukaisesti jäähdytetyt kirsikat on luokiteltava tuoreiden kanssa samaan tariffinimikkeeseen kuuluviksi,
kyseisten säännösten moitteettoman soveltamisen varmistamiseksi olisi Bosnian ja Hertsegovinan, Kroatian ja Slovenian tasavalloista sekä entisen Jugoslavian tasavallan Makedonian alueelta peräisin olevat tuoreet hapankirsikat saatettava tuontitodistusjärjestelmän piiriin; olisi vahvistettava kyseistä järjestelmää koskevat yksityiskohtaiset erityissäännöt,
olisi poikettava maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (), sellaisena kuin se on viimeksi muutettuna asetuksella (ETY) N:o 2101/92 (), säännöksistä, jotta vältytään asetuksella (ETY) N:o 3953/92 vahvistetun määrän ylittämiseltä,
tuontitodistukset annetaan yksityiskohtaisimman CN-koodin perusteella; yhdistetyssä nimikkeistössä on kaksi koodia hapankirsikoiden tuontiajanjakson mukaan; tämän vuoksi olisi suotavaa säätää tuontitodistusten antamisesta molempien kyseisten CN-koodien osalta; toisaalta todistuksen voimassaoloajassa otetaan huomioon tuotteen yhteisöön kuljettamiseen kuluva aika, ja
kyseisen järjestelmän moitteettoman toiminnan varmistamiseksi olisi säädettävä, että jäsenvaltioiden on toimitettava viikoittain tiedot määristä, joita koskevat todistukset ovat jääneet käyttämättä tai tulleet ainoastaan osittain käytetyiksi,
ON ANTANUT TÄMÄN ASETUKSEN:
1 artikla
1. Bosnian ja Hertsegovinan, Kroatian ja Slovenian tasavalloista ja entisen Jugoslavian tasavallan Makedonian alueelta peräisin olevia CN-koodeihin 0809 20 20 ja 0809 20 60 kuuluvia tuoreita hapankirsikoita yhteisöön tuotaessa on esitettävä tuontitodistus, joka asianomaisten jäsenvaltioiden on annettava hakemuksesta jokaiselle asianomaiselle tämän yhteisöön sijoittautumispaikasta riippumatta.
2. Tuontitodistuksen antamisen edellytyksenä on vakuuden antaminen sen varmistamiseksi, että tuonti toteutuu todistuksen voimassaoloaikana.
2 artikla
1. Asetuksen (ETY) N:o 3719/88 säännöksiä sovelletaan tuontitodistuksiin 1 artiklassa tarkoitetuista tasavalloista peräisin olevien tuoreiden hapankirsikoiden osalta, jollei tämän asetuksen erityissäännöksistä muuta johdu.
Mainitun asetuksen 8 artiklan 4 kohdasta poiketen ei sallittuja määrällisiä poikkeamia koskevia säännöksiä sovelleta.
2. Todistushakemuksen ja tuontitodistuksen kohtaan 16 on merkittävä CN-koodit 0809 20 20 ja 0809 20 60.
3. Vakuuden määrä vahvistetaan 0,60 ecuksi 100 kilogrammalta nettopainoa.
4. Tuontitodistukset ovat voimassa 20 päivää niiden tosiasiallisesta antopäivästä lukien.
Muulloin kuin ylivoimaisen esteen sattuessa vakuus menetetään kokonaan tai osittain, jos toimenpidettä ei toteuteta tai se toteutetaan ainoastaan osittain kyseisessä määräajassa.
3 artikla
1. Todistushakemuksen ja varsinaisen tuontitodistuksen kohdassa 8 on tuotteen alkuperämaaksi ilmoitettava mikä tahansa kyseinen tasavalta, josta se on peräisin. Tuontitodistus on voimassa ainoastaan täten kuvatuista tasavalloista peräisin olevien tuotteiden osalta.
2. Tuontitodistukset annetaan viidentenä työpäivänä sen jälkeen, kun hakemus on jätetty, mikäli toimenpiteitä ei toteuteta kyseisenä määräaikana.
4 artikla
Jäsenvaltioiden on toimitettava komissiolle tiedot:
1. tuontitodistushakemuksissa olevista tuoreiden hapankirsikoiden määristä.
Nämä tiedot on toimitettava seuraavin määräajoin:
P joka keskiviikko maanantaina ja tiistaina jätettyjen hakemusten osalta,
P joka perjantai keskiviikkona ja torstaina jätettyjen hakemusten osalta,
P joka maanantai edellisen viikon perjantaina jätettyjen hakemusten osalta;
2. käyttämättömissä tai osittain käytetyissä tuontitodistuksissa määrätyistä määristä, joiden on vastattava todistusten kääntöpuolelle kirjattujen määrien ja niiden määrien, joille todistuksia on annettu, välistä erotusta.
Nämä tiedot on toimitettava viikoittain keskiviikkona edellisellä viikolla saatujen tietojen osalta;
3. jollei yhtään tuontitodistushakemusta jätetä jonkin 1 kohdassa mainitun ajanjakson aikana tai 2 kohdassa tarkoitettuja käyttämättä jääneitä määriä ei ole, kyseisen jäsenvaltion on tiedotettava asiasta komissiolle tässä artiklassa ilmoitettuina päivinä.
5 artikla
Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä kesäkuuta 1993.

Labels: 10
3
17
18